ജനകീയാസൂത്രണ രജതജൂബിലി ഉദ്ഘാടന ചടങ്ങില് നിന്ന് ഐ.എന്.എല്ലിനെ ഒഴിവാക്കിയിട്ടില്ലെന്ന് മന്ത്രി എം.വി. ഗോവിന്ദന് തിരുവനന്തപുരം:ജനകീയാസൂത്രണത്തിെന്റ രജതജൂബിലി ഉദ്ഘാടന ചടങ്ങില്നിന്ന് ഐ.എന്.എല്ലിനെ ഒഴിവാക്കിയില്ലെന്ന് മന്ത്രി എം.വി. ഗോവിന്ദന്. പരിപാടിയില് രാഷ്ട്രീയമില്ല. ഐ.എന്.എല്ലും പങ്കെടുക്കും. ബി.ജെ.പി ഉള്പ്പെടെ എല്ലാ പാര്ട്ടികളുടെയും പ്രതിനിധികളെ ക്ഷണിച്ചിട്ടുണ്ട്.ഇതുമായി ബന്ധപ്പെട്ട വിവാദത്തിന് അടിസ്ഥാനമില്ലെന്നും മന്ത്രി പറഞ്ഞു.ബദല് ഉല്പന്നങ്ങള് നിലവിലുള്ളതിനാല് പരിസ്ഥിതിയെ രക്ഷിക്കുകയെന്ന ലക്ഷ്യത്തോടെ പ്ലാസ്റ്റിക് നിരോധനം കര്ശനമാക്കും. 2025 ഓടെ നാട് വലിയ വിപത്തിനെ നേരിടുമെന്ന് പരിസ്ഥിതി വിദഗ്ധര് ചൂണ്ടിക്കാട്ടുന്നുണ്ട്. നദികളോടും കടലിനോടും ചേര്ന്ന കേരളത്തെ ഇത് ഏറെ ദോഷകരമായി ബാധിക്കും. സംസ്ഥാനത്ത് പ്ലാസ്റ്റിക് നിയന്ത്രണം നേരത്തേ കര്ശനമാക്കിയപ്പോള് ബദലില്ലെന്ന കാരണത്താല് വ്യാപാരികള് എതിര്പ്പുമായി രംഗത്തെത്തിയിരുന്നു. ഇപ്പോള് ബദല് ഉല്പന്നങ്ങള് കുടുംബശ്രീ ഉള്പ്പെടെ വിപണിയില് എത്തിച്ചിട്ടുണ്ട്. ഇത്തരം ഉല്പന്നങ്ങള്ക്ക് പ്രോത്സാഹനം നല്കി നിരോധനം ഉറപ്പാക്കലാണ് സര്ക്കാര് ലക്ഷ്യമെന്നും മന്ത്രി പറഞ്ഞു.